biswa921/hiwiki-latest-pages-articles-raw huggingface dataset:
क्लोरोफ्लोरोकार्बन (सीएफसी)

क्लोरोफ्लोरोकार्बन (सीएफसी) एक कार्बनिक यौगिक है जो केवल कार्बन, क्लोरीन, हाइड्रोजन और फ्लोरीन परमाणुओं से बनता है। सीएफसी का इस्तेमाल रेफ्रिजरेंट, प्रणोदक (एयरोसोल अनुप्रयोगों में) और विलायक के तौर पर व्यापक रूप से होता है।ओजोन निःशेषण में इसका योगदान देखते हुए, सीएफसी जैसे यौगिकों का निर्माण मॉन्ट्रियल प्रोटोकॉल के तहत चरणबद्ध तरीके से बंद कर दिया गया है। सिएफसी को प्रिऑन गैस भी कहते हैैं । सीएफसी के द्वारा ओजोन परत को नुकसान होता हैंं, इसलिए वर्तमान में इसकी जगह एचएफसी (हाड्रोक्लोरोफ्लोरो) का उपयोग   करते हैं । 

इसे क्लोरो फ्लोरो कार्बन कहते
श्रेणी:पर्यावरण
श्रेणी:रसायन
श्रेणी:जलवायु परिवर्तन कारक
श्रेणी:वैश्विक तापन
श्रेणी:ग्रीनहाउस प्रतीक गैसें
श्रेणी:अग्निशमन
दाखश्टाइन

300px|right|thumb|दाखश्टाइन का दृष्य
दाखश्टाइन (Dachstein) आस्ट्रिया देश में पूर्व से पश्चिम को फैले हुए ऐल्प्स पर्वत के उत्तर में चूने के पत्थरों द्वारा निर्मित पर्वतीय श्रेणी का यह उच्चतम पठार है। इसकी ऊँचाई लगभग १०,००० फुट है। इसका विस्तार उत्तर में हैल्स्टाट तथा दक्षिण में श्लैडमिंग (Schladming) तक है। इसके चारों ओर लंबे चौड़े मैदान, घाटियाँ, स्वच्छ सुरम्य ग्राम, वनयुक्त पर्वत तथा ढाल, बर्फयुक्त पर्वतीय शृंग भ्रमणार्थियों के मन को मोह लेते हैं। ऑस्ट्रिया सरकार का ध्यान इसकी ओर आकर्षित हुआ और १९४७ ई. में भ्रमणार्थियों को आकर्षित करने के लिए अनेक प्रकार के यत्न किए गए, अब यह एक अच्छा भ्रमण केंद्र बन गया है और स्विटसरलैंड की तरह ही यहाँ भ्रमणार्थियों की देखभाल तथा अन्य सुविधाएँ प्रदान की जाती हैं। इससे यहाँ की सरकार का अत्यधिक विदेशी मुद्रा प्राप्त होती हैं।

 बाहरी कड़ियाँ 
thumb|left|550px|Panorama of the Dachstein massif

श्रेणी:ऐल्प्स के पर्वत
श्रेणी:आस्ट्रिया के पर्वत
क्राइस्टचर्च

क्राइस्टचर्च न्यूज़ीलैंड के दक्षिण द्वीप का सबसे बड़ा शहर है तथा देश का तीसरा सबसे बड़ा नगरीय क्षेत्र। यह दक्षिण द्वीप के पूर्वी तट पर स्थित है। यह 404,500 निवासियों का घर है, और ऑकलैंड और वेलिंग्टन के बाद न्यूजीलैंड का तीसरा सबसे अधिक आबादी वाला शहर है।

शहर को अपना यह नाम कैंटरबरी एसोसिएशन द्वारा मिला था, जिसने प्रतिवेशी कैंटरबरी प्रांत को बसाया था। क्राइस्टचर्च नाम पर संघ की 27 मार्च 1848 के दिन आयोजित हुई पहली बैठक में ही सहमति बन गई थी। इस नाम का सुझाव जॉन रॉबर्ट गोडली ने दिया था जिन्होंने क्राइस्ट चर्च, ओक्सफोर्ड, कॉलेज में शिक्षा प्राप्त की थी। क्राइस्टचर्च 31 जुलाई 1856 के दिन रॉयल चार्टर द्वारा शहर घोषित हुआ था, तथा इस प्रकार यह न्यूज़ीलैंड का सबसे पुराना स्थापित शहर है।

भूगोल
thumb|right|क्राइस्टचर्च और आसपास के क्षेत्रों को दिखाने वाली उपग्रह छवि।
क्राइस्टचर्च कैंटरबरी मैदान के पूर्व में दक्षिण द्वीप के पूर्वी तट के केंद्र के पास, कैंटरबरी में स्थित है। यह पेगासस खाड़ी के दक्षिणी छोर के पास स्थित है, और प्रशांत महासागर के तट और एवन और हीथकोट नदियों के मुहाने से पूर्व में घिरा हुआ है। दक्षिण और दक्षिण-पूर्व में शहर का शहरी हिस्सा पोर्ट हिल्स के ज्वालामुखीय ढलानों द्वारा घिरा है और इसे बैंक प्रायद्वीप से अलग किया गया है। उत्तर में बसा शहर वाइमरकीरी नदी से घिरा हुआ है।

क्राइस्टचर्च दुनिया के केवल चार शहरों के एक समूह में से एक है, जिसे एक सुनियोजित तरीके से बसाया गया है। इसके चारों ओर चार पूरक शहर वर्ग और एक पार्कलैंड क्षेत्र है, जो शहर के केंद्र को चारों ओर से घेरा हुआ है। इस प्रतिरूप के साथ बनाया गया पहला शहर फिलाडेल्फिया था। इसके बाद सवाना और एडिलेड और फिर क्राइस्टचर्च को ही ऐसे ही बसाया गया।

क्राइस्टचर्च में दुनिया में सबसे अधिक गुणवत्ता युक्त जल की आपूर्ति होती है, इसके जल को दुनिया में सबसे शुद्ध और सबसे स्वच्छ जल का दर्जा दिया गया है। दक्षिणी एल्प्स की तलहटी से निकलने वाले एक्वीफर्स नदी से, शहर के आसपास के 50 से अधिक पंपिंग स्टेशनों के माध्यम से अनुपचारित जल, स्वाभाविक रूप से स्वच्छ जल को मुहैया कराया जाता है।
जलवायु
क्राइस्टचर्च में हल्की गर्मी, ठंडी सर्दियों और नियमित रूप से मध्यम वर्षा के साथ समशीतोष्ण जलवायु है। इसका मतलब जनवरी में दैनिक अधिकतम तापमान 22.5°C (73°F) और जुलाई में 11.3°C (52°F) रहता है।
जनसंख्या
क्राइस्टचर्च नगर परिषद द्वारा प्रशासित क्षेत्र की जनसंख्या 388,400 (जून 2018) है, जो इसे न्यूजीलैंड में दूसरा सबसे बड़ा और दक्षिण द्वीप का सबसे बड़ा शहर बनाता है।

सन्दर्भ

श्रेणी:न्यूज़ीलैण्ड के आबाद स्थान
श्रेणी:कैंटरबरी क्षेत्र
शारदापीठ

शारदापीठ देवी सरस्वती का प्राचीन मन्दिर है जो पाकिस्तान के प्रशासनिक क्षेत्र कब्जाकृत कश्मीर में शारदा के निकट किशनगंगा नदी (नीलम नदी) के किनारे स्थित है। इसके भग्नावशेष भारत-पाक नियन्त्रण-रेखा के निकट स्थित है।

भारतीय स्वतंत्रता के बाद
१९४७ का भारत-पाक युद्ध के बाद से शारदा पीठ के धार्मिक पर्यटन में काफी गिरावट आई है, पाकिस्तान कश्मीर के एक हिस्से पर अनाधिकृत रूप से कब्जा किए हुए है ; अधिकांश कश्मीरी पंडित नियंत्रण रेखा के भारतीय पक्ष में बने रहे, और यात्रा प्रतिबंधों ने भारतीय हिंदुओं को तीर्थस्थल पर जाने से हतोत्साहित किया है। यात्रा करने के इच्छुक भारतीयों के लिए अनापत्ति प्रमाणपत्र की आवश्यकता होती है।  इसके अलावा, मंदिर की नियंत्रण रेखा से निकटता पाकिस्तान के भीतर भी पर्यटन को हतोत्साहित करती है। नीलम जिले के पर्यटक अक्सर इसके आसपास की सुंदर घाटी में समय बिताने के बजाय, मंदिर के खंडहरों को नज़रअंदाज़ कर देते हैं। मार्च 2023 में, भारतीय गृह मंत्री अमित शाह ने कहा कि सरकार मंदिर के लिए करतारपुर शैली का गलियारा खोलने की दिशा में आगे बढ़ेगी।https://www.thehindu.com/news/national/home-minister-amit-shah-e-inaugurates-mata-sharda-devi-temple-near-loc-in-jks-kupwara/article66648894.ece 22 मार्च 2023 को, केंद्रीय गृह मंत्री अमित शाह ने कुपवाड़ा जिले के तीतवाल, करनाह में शारदा देवी मंदिर का ई-उद्घाटन किया, जो नियंत्रण रेखा के करीब है। शारदा पीठ टीटवाल से मुश्किल से 40 किलोमीटर की दूरी पर स्थित है।

मुर्ति तत्व 
300px|right|thumb|शारदा मन्दिर के भग्नावशेष
center|300x300px|
thumb|Sharada Shaktipeeth|शारदा देवी
शारदा देवी की ध्यान मंत्र 

ॐ शक्ति-चाप-शर-घण्टिका-सुधा-पात्र-रत्न-कलशोल्लसत्-करां, पूर्ण-चन्द्र-वदनां त्रिलोचनां शारदां नमत-सर्वसिद्धिदाम्! श्री श्रीशैलस्थिता या प्रहसितवदना पार्वती शूलहस्ता वह्न्यर्केन्दुत्रिनेत्रा त्रिभुवनजननी षड्भुजा सर्वशक्तिः! शाण्डिल्येनोपनीता जयति भगवती भक्तिगम्या नतानां सा नः सिंहासनस्था ह्यभिमतफलदा शारदा शं करोतु!

अर्थ

देवी शारदा चंद्र के जैसी उज्ज्वल कांति वाली हैं। देवी षड्भुजा हैं । हाथ पर घंटा, अमृत कलश, शक्ति अस्त्र, धनुष,वाण, रत्न कलश है । देवी सिंह के उपर विराजमान हैं। (अपूर्ण) ...

 इन्हें भी देखें 
 शारदा (नगर)
 माँ शारदा देवी मंदिर, टीटवाल, करनाह, कुपवाड़ा ज़िला, भारत

 सन्दर्भ 

 बाहरी कड़ियाँ
 Photo gallery of Sharada Peeth

श्रेणी:कश्मीर का इतिहास
श्रेणी:पाकिस्तान में हिन्दू मन्दिर
टुर

300px|right|thumb|टाउन हाल तथा 'प्ले जीन जौर (Place Jean Jaurès) 
टुर (Tours) फ्रांस का नगर तथा इंडर एट् ल्वॉर (Inder-et-loire) प्रांत की राजधानी है। यह पैरिस के दक्षिण-पश्चिम रेलमार्ग से १४५ मील दूर है। टुर ल्वॉर और चेर नदियों के संगम के ठीक ऊपर एक समतल भाग में स्थित है। यहाँ के उद्योग धंघों में छपाई, चमड़े का काम, चीनी मिट्टी के बरतन, रासायनक और मशीनरी प्रमुख हैं। मद्य, परिरक्षित फल और खाद्यान्न के लिये भी यह प्रदेशीय व्यापारिक एवं वितरण का केंद्र है। निकटवर्ती दुर्गों के लिये यहाँ बहुत से पर्यटक आते हैं। 

 बाहरी कड़ियाँ
 Official website 
 Tours on French version of Wikipedia
 Tours and its agglomeration on video (from www.toursmetropole.fr)
 Architecture of Tours
 François Rabelais University, Tours
 Satellite picture by Google Maps

 
श्रेणी:Communes of Indre-et-Loire
श्रेणी:Prefectures in France
रैंफोरिंकस

right|thumb|300px|रैम्फोरिंकस का जीवाश्म
रैंफोरिंकस (Rhamphorhynchus) के जीवाश्म बवेरिया (जर्मनी) के सोलेनहोफेन प्रदेश तथा इंग्लैंड की किंमेरिज मिट्टियों (Kimmeridge clay) में पाए गए हैं। ये टेरोडैक्टिला (Pterodactyla) अर्थात् पक्षी सरट, टेरोसॉरिया गण के पंखधारी तथा उड़नेवाले विलुप्त सरीसृप (reptiles) हैं, जिनके जीवाश्म (fossils) जर्मनी के कुछ भूक्षेत्रों में मिले हैं। इनका वृद्विकाल जुरैसिक युग माना गया है, जो सरीसृप वर्ग के जंतुओं के विकास का मध्यकाल कहा जाता है। इन जंतुओं को कुछ विभिन्नताओं के कारण समूहों में विभाजित किया गया है। एक समूह के जंतुओं की पूँछ लंबी होती थी, जिसके एक छोर पर पंख (fin) होता था, तथा दूसरे समूह के जंतुआं में पंख का सर्वथा अभाव था।

रैंफोरिंकस का सिर लगभग ३.१/२ इंच लंबा था। मुखद्वार अधिक चौड़ा तथा लंबे एवं तीक्ष्ण नुकीले दाँतों से युक्त था। नेत्र निचले जबड़े के संधिस्थान के ऊपर स्थित थे। इनका आकार बहुत बड़ा तथा इनकी दीवारों में पक्षियों के सदृश अस्थि के कई टुकड़े होते थे। दोनों नासा छिद्र नेत्र के सम्मुख कुछ दूर पर स्थित थे। लगभग २ लंबी तथा नम्य ग्रीवा के ऊपर समकोण रूप से सिर जुड़ा हुआ था। धड़ अपेक्षाकृत छोटे आकार का, लगभग ४ लंबा, था। पूँछ की लंबाई लगभग १५'' थी। कई भिन्न भिन्न भागों द्वारा बने रहने पर भी अनुमानत: संपूर्ण पूँछ की गति एक साथ ही होती होगी, क्योंकि योजक कंडरा (tendons) अस्थिभूत (ossified) थे। इनके पक्ष केवल त्वचा के प्रसार के कारण बनी झिल्लियों के द्वारा निर्मित थे। ये अपेक्षाकृत अधिक लंबी अग्रबाहु (fore limb) एवं समुन्नत चतुर्थ अँगुली के द्वारा सधे हुए थे। इन दोनों पक्षों के प्रसार की लंबाई लगभग २५� � थी। शेष चारों अँगुलियों में केवल तीन ही चंगुल के रूप में परिवर्तित थीं, कनिष्ठा का अभाव था। पक्ष की झिल्लियाँ शरीर के दोनों पारर्श्वों से पश्चपाद (hindleg) के साथ मिली हुई थीं। इनकी चंगुल सदृश, तीनों अंगुलियाँ संभवत: खाद्य पदार्थ को ग्रहण करने तथा भू पर उतरने में सहायक थीं। पूँछ का पश्च भाग कुछ चौड़ा तथा झिल्लियों के अनुप्रस्थ जालक (plexers) के द्वारा बना हुआ था। पश्चपाद का शेष भाग अधिक लंबा था तथा इसके साथ पाँच लंबी अंगुलियाँ जुड़ी हुई थीं। प्रथम अंगुली के अतिरिक्त, शेष चारों अँगुलियों के मध्य संभवत: झिल्लियों का संबंध था। रैंफौरिंकस का संपूर्ण शरीर चिकना तथा शल्क (scales) रहित था। केवल शिर के ऊपर कुछ लोम (hair) जैसे प्रोद्वर्ध (protuberances) थे।

इन जंतुओं के पक्ष वस्तुत: पक्षियों के पक्ष से सर्वथा भिन्न थे, क्योंकि इनके ऊपर परों का अभाव था। ये वायव्य सरीसृप मत्स्यभक्षी ज्ञात होते हैं। ये संभवत: समुद्र के ऊपर मछलियों की खोज में उड़ा करते थे। विश्राम के समय पृथ्वी पर चलना इनके क्षीण पैरों के लिए संभव नहीं था, इसलिये ये चमगादड़ की तरह वृक्षों की शाखाओं या चट्टानों से लटकते हुए झूलते रहते थे।

 इन्हें भी देखें
टिरैनोडॉन (Pteranodon)

श्रेणी:जीवाश्म
कॉलेज स्ट्रीट कॉफी हाउस

कॉलेज स्ट्रीट कॉफी हाउस प्रेसिडेंसी कॉलेज के सामने स्थित कोलकाता का एक विख्यात काफ़ीघर है। यह प्रेसिडेंसी कॉलेज और कलकत्ता विश्वविद्यालय में पढ़ने वाले छात्रों और कोलकाता की अन्य मशहूर हस्तियों के मिलने-जुलने का एक लोक-प्रिय स्थल (अड्डा) माना जाता है। कलकत्ता (कोलकाता) के सांस्कृतिक इतिहास में इस काफ़ीघर ने एक महत्वपूर्ण भूमिका निभाई है। मन्ना डे ने इसी काफ़ीघर पर अपना मशहूर गाना कॉफी हाउसर सेई आदत्ता बनाया है।

thumb|इंडियन कॉफी हाउस, कोलकाता।
सन्दर्भ

श्रेणी:कोलकाता की इमारतें
दशपुर

दशपुर अवंति (पश्चिमी मालवा) का प्राचीन नगर था, जो मध्य प्रदेश के ग्वालियर क्षेत्र में उस नाम के नगर से कुछ दूर उत्तर पश्चिम में स्थित आधुनिक मंदसौर है। भारतीय इतिहास के प्राचीन युग में उत्तर भारत में जब भी साम्राज्य स्थापित हुए, अवंति प्राय: उनका एक प्रांत रहा। दशपुर उसी में पड़ता था और कभी कभी वहाँ भी शासन की एक इकाई होती थी। दशपुर पर कई सदियों तक आदिवासी सत्ता कायम रही , इस क्षेत्र में भील राजाओं ने दीर्घकाल तक शासन किया।   

thumb|माल्वा क्षेत्र जिसका एक छोटा-सा खंड देशपुर है

दशपुर का कोई मूल्यवान ऐतिहासिक उल्लेख गुप्तयुग के पहले का नहीं मिलता। कुमारगुप्त प्रथम तथा द्वितीय और बंधुवर्मा का मंदसोर में ४३६ ई. (वि॰सं॰ ४९३) और ४७२ ई. (वि॰सं॰ ५२९) का वत्सभट्टि विरचित लेख मिला है, जिससे ज्ञात होता है कि जब बंधुवर्मा कुमारगुप्त प्रथम का दशपुर में प्रतिनिधि था (४३६ ई.), वहाँ के तंतुवायों ने एक सूर्यमंदिर का निर्माण कराया तथा उसके व्यय का प्रबंध किया। ३६ वर्षों बाद (४७२ ई.) ही उस मंदिर के पुनरुद्वार की आवश्यकता हुई और वह कुमारगुप्त द्वितीय के समय संपन्न हुआ। बंधुवर्मा संभवत: इस सारी अवधि के बीच गुप्तसम्राटों का दशपुर में क्षेत्रीय शासक रहा। थोड़े दिनों बाद हूणों ने उसके सारे पार्श्ववर्ती प्रदेशों को रौंद डाला और गुप्तों का शासन वहाँ से समाप्त हो गया। ग्वालियर में मिलनेवाले मिहिरकुल के सिक्कों से ये प्रतीत होता है कि दशपुर का प्रदेश हूणों के अधिकार में चला गया। किंतु उनकी सफलता स्थायी न थी और यशोधर्मन् विष्णुवर्धन् नामक औलिकरवंशी एक नवोदित राजा ने मिहिरकुल को परास्त किया। मंदसोर से वि॰सं॰ ५८९ (५३२ ई.) का यशोधर्मा का वासुल रचित एक अभिलेख मिला है, जिसमें उसे जनेंद्र, नराधिपति, सम्राट्, राजाधिराज, परमेश्वर उपाधियाँ दी गई हैं। उसका यह भी दावा है कि जिन प्रदेशों को गुप्त सम्राट् भी नहीं भोग सके, उन सबको उसने जीता और नीच मिहिरकुल को विवश होकर पुष्पमालाओं से युक्त अपने सिर को उसके दोनों पैरों पर रखकर उसकी पूजा करनी पड़ी। यशोधर्मा मध्यभारत से होकर उत्तर प्रदेश पहुँचा और पंजाब में मिहिरकुल की शक्ति को नष्ट करता हुआ सारा गुप्त साम्राज्य रौंद डाला। पूर्व में लौहित्य (उत्तरी पूर्वी भारतीय सीमा की लोहित नदी) से प्रारंभ कर हिमालय की चोटियों को छूते हुए पश्चिम पयोधि तक तथा दक्षिण-पूर्व से महेंद्र पर्वत तक के सारे क्षेत्र को स्वायत्त करने का उसने दावा किया है। दशपुर को यशोधर्मा ने अपनी राजधानी बनाया। वर्धन्नामांत दशपुर के कुछ अन्य राजाओं की सूचनाएँ प्राप्त होती हैं। मंदसोर से ही अभी हाल में प्राप्त होनेवाले एक अभिलेख से आदित्यवर्धन् तथा वराहमिहिर की बृहत्संहिता (छठी शती) से अवंति के महाराजाधिराज द्रव्यवर्धन की जानकारी होती है।

thumb|देश्पुर पर राज करने वाले कुमारगुप्त। का शिवलिंग पर खुदा हुआ पाठ

 सन्दर्भ ग्रन्थ 
 दि.चं. सरकार कृत 'सेलेक्ट इंसक्रिप्शन्स' जिल्द १; 
 वि.प्र. सिन्हा कृत डिक्लाइन ऑव दि किंग्डम ऑव मगध, 
 वासुदेव उपाध्याय कृत गुप्त साम्राज्य का इतिहास, जिल्द १; 
 डॉ॰ मिराशी का जर्नल ऑव दि मध्य प्रदेश्, इतिहास परिषद्, संख्या १

श्रेणी:प्राचीन भारत
श्रेणी:भारत का इतिहास
दाऊद

thumb|जालवत का सर काट कर उठाते हुए राजा दाऊद, जोसफिन पोलार्ड द्वारा चित्र (1899)
दाऊद (ईब्रानी: דוד (दविद) “महबूब”, (१०४०-९६० ई.पू.)) ईब्रानी पवित्र ग्रन्थों के अनुसार, इज़राइल के राजा थे। साऊल के उत्तराधिकारी दाऊद इज़राइल के संवौधिक प्रसिद्ध राजा हैं। तत्कालीन प्रचलित बहुविवाह दाऊद की पारिवारिक झंझटों का मुख्य कारण सिद्ध हुआ। दाऊद को यहूदी, ईसाई और इस्लामी ग्रंथों में ईश्वर का सच्चा भक्त बताया गया है। ईसाई पूजा में प्रयुक्त होने वाले धार्मिक गीत, उन्ही के द्वारा लिखा, माना गया है। इब्राहीमी धार्मिक मान्यता में दाऊद को महान योद्धा, प्रशासक तथा भवन निर्माता के रूप में न्यायत: लब्धप्रतिष्ठ व्यक्ति के रूप में दर्शाया है। इस्लाम धर्म में भी, दाऊद को एक नबी और पैग़म्बर माना गया है।

नामकरण
हिंदी और उर्दू में दाउद का नाम “दाउद” है। इसे अंग्रज़ी उच्चारण में “डेविड” कहा जाता जो हीब्रू भाषा के (דוד [दविद]) आया है। यह नाम अरबी में دود [दवद] बना तथा अरबी से फ़ारसी में "दाऊद" बन गया। फिर भारत में “दाउद” या "दाऊद" का उच्चारण पड़ा। वहीँ पश्चिम के तरफ इब्रानी नाम रोमानी में David (उच्चारण: दावीद) बन गया और जैसा रोम भाषा में था ऐसा फ़्रांसीसी, स्पानी, इतालवी तथा पुर्तगाली भाषाओं में था। वहीं अंग्रेज़ी में उच्चारण ने रोमानी उच्चारण से बदल कर "डेविड" का रूप ले लिया।

 परिचय 
पुराने नियम में दिए गए कालक्रम के अनुसार, दाऊद, साल 1010-1003 (ई०पू०) में यहूदा के राजा बने तथा साल 1003-970 (ई०पू०) में वे तमाम इज़राइल की संयुक्त राज्य के शाशक बने। दाऊद का उल्लेख, बाइबल में शमूएल की दो किताबें, राजों की पहली किताब और इतिवृतों की पहली किताब में पाया जाता है। यहूदी धर्म में, दाउद का जीवन काल तथा शासन अत्यंत महत्वपूर्ण घटना मानी जाती है। तथा ईसाई धर्म और इस्लाम में भी दाउद के शासन की एक प्रतिकात्मत महत्वता है।

 दाऊद और इस्लाम 
दाऊद इस्लाम में एक महत्वपूर्ण शख्सियत है, दाऊद ईश्वर द्वारा इजरायल का मार्गदर्शन करने के लिए भेजे गए प्रमुख पैगंबरों में से एक है। डेविड के कुरान में कई बार अक्सर अपने बेटे सुलैमान के साथ अरबी नाम داود, Dāw ,d के साथ उल्लेख किया गया है।

दाऊद का तारा
दाउद के तारे का नाम असल में “दाउद की फरी” (इब्रानी: מגן דוד (मगन-दविद)) वह वर्त्तमान इज़राइल के राष्ट्रीय प्रतीक का चिह्न है।

इन्हें भी देखें
टेम्पल माउंट
हिब्रू बाइबल
इस्लाम के पैग़म्बर
इब्राहीमी धर्म

सन्दर्भ

बाहरी कड़ियाँ
 
 
Prophets in Islam

श्रेणी:यहूदी धर्म
श्रेणी:इस्लाम
श्रेणी:ईसाई धर्म
श्रेणी:इस्लाम के पैग़म्बर
बेरिल

right|thumb|300px|बेरिल के तरह-तरह के क्रिस्टल
बैडूर्य (संस्कृत) या बेरिल (Beryl) आधुनिक युग का महत्वपूर्ण खनिज है। इससे बेरिलियम धातु निकाली जाती है, जो हलकी किंतु कठोर तथा दृढ़ होती है। अत: इसका उपयोग वायुयानों में किया जाता है। अन्य धातुओं के साथ इसकी अनेक मिश्रधातुएँ तैयार की जाती हैं, जो विद्युत्, कैमरा आदि उद्योगों में काम आती हैं। बेरिल की पारदर्शक किस्म को 'पन्ना' कहते हैं, जो एक रत्न पत्थर है तथा जिसका उपयोग आभूषणों में किया जाता है।

इसका सूत्र Be3Al2(Si O3)6 है। बेरिल खनिज को क्षेत्र में सरलता से पहचाना जा सकता है। यह षट्कोणीय समुदाय में क्रिस्टलीकृत होता है तथा इसके क्रिस्टल प्रिज़्मीय होते हैं। इसका रंग नीला, हरा, या हल्का पीला होता है। कभी कभी यह सफेद रंग में भी मिलता है। इसकी टूट शंखाभ (conchoidal), कठोरता ७.५ से ८ तथा आपेक्षिक घनत्व २.७ है।

बेरिल के आर्थिक निक्षेप पेग्मेटाइट शिलाओं में मिलते हैं। भारत में यह खनिज राजस्थान, झराखण्ड तथा नेलोर की पेग्मेटाइट शिलाओं से प्राप्त किया जाता है। विश्व में बेरिल उत्पादन में भारत का स्थान दूसरा है। परमाणवीय महत्व का होने के कारण इसके उत्पादन काँकडे गोपनीय हैं।

 नाम व्युत्पत्ति 
'बेरिल' नाम भारतीय भाषाओं से व्यत्पन्न हुआ है। इसे प्रकृत में 'वेरुलिय‌', पालि में 'वेलुरिय' और 'भेलिरु' तथा संस्कृत में 'वैडूर्य' कहते हैं। इन्ही शब्दों से 'बेरिल' नाम निकला है।

श्रेणी:खनिज
बेराइट

अंगूठाकार|450x450पिक्सेल|बेराइट
बेराइट (Barite या Baryte) एक खनिज है जिसमें बेरियम सल्फेट (BaSO4) पाया जाता है। इसका रंग सफेद या लाल, चमक काचोपम, कठोरता ३-३.५ तथा आपेक्षिक घनत्व ४.५ होता है।
यह खनिज ऑर्थोरौबिक समुदाय में क्रिस्टलीकृत होता है। आंध्र प्रदेश के कड़प्पा जिले की मंगमपेट खान इसके लिए प्रशिद्द है।

 परिचय 
बेराइट से सफेद वर्णक तैयार किया जाता है। तेल के कूँए खोदते समय गैस को रोकने के लिए बेराइट का प्रयोग होता है। इससे अन्य रसायनक तैयार किए जाते हैं, जिनका उपयोग अनेक कामों में होता है।

यह खनिज अधिकतर चूने की शिलाओं में धारियों में मिलता है। धात्विक निक्षेपों के साथ भी यह खनिज पाया जाता है। इंग्लैंड में वैस्टमोरलैंड काउंटी की सीसे की खदान से बेराइट का एक सौ पाउंड भार का एक क्रिस्टल उपलब्ध हुआ था। भारत के आंध्र प्रदेश बेराइट का सबसे बड़ा उत्पादक है। लगभग ९० प्रतिशत बेराइट यहाँ के कर्नूल और कुडप्पा जिलों से प्राप्त होता है। बेराइट के अन्य महत्वपूर्ण निक्षेप राजस्थान में अलवर के निकट हैं।

श्रेणी:बेरियम के खनिज
बिड़ोदी छोटी

बिड़ोदी छोटी या बिड़ोदी छोट्टी, भारतीय राज्य राजस्थान के सीकर जिले की लक्ष्मणगढ़ तहसील का एक गाँव है। जिसे स्वामी की बिड़ोदी के नाम से जाना जाता है, गाँव २५० वर्ष पुराना है और लक्ष्मणगढ़ से १८ किलोमीटर (११ मील) पूर्व में और नवलगढ से २.५ किलोमीटर (१.९ मील) पश्चिम में स्थित है। बिड़ोदी छोटी की सीमाओं से कोलिडा, खींवासर, बीदासर, बीदसर, बिड़ोदी बड़ी, झाड़ेवा, जोगिया का बास और ब्राह्मणों की ढाणी (रामसिंह पुरा) और मालियों की ढाणी (भूधा का बास) गाँव लगते हैं। 500 एकड़ (२.० वर्ग किमी) भूमी वाले इस गाँव की कुल आबादी लगभग १४३० में जाट जाति का बाहुल्य है जबकि गाँव की प्रमुख गोत्र भास्कर (भाखर) है। अन्य जतियों में खाती, ब्राह्मण और हरिजन हैं।

 भूमि उपयोग 
गाँव का पूर्वी भाग रेत के टीलों से बना अनुपजाऊ भूभाग है जबकि दक्षिणी व पश्चिमी भाग अपेक्षाकृत उपजाऊ है। गाँव में सामान्यतया मानसून आधारित कृषि होती है लेकिन आजकल कुछ आर्टेसियन कुएं भी सिंचाई के काम लिए जाते हैं।

 इतिहास 
 भारत की स्वतंत्रता से पहले 
स्वतंत्रता से पहले गाँव में भाखर जाट बसे चुके थे। सीकर दरबार ने यह गाँव बाबा चेतन दास को दिया था अतः गाँव को स्वामी की बिड़ोदी के नाम से भी जाना जाता है। गाँव में भाखर (भास्कर) जाटों का प्रभुत्व है इसके पश्चात पिलाणिया परिवार को यहाँ लाया गया।
 ग्राम सरकार 
बिड़ोदी छोटी, चक बिड़ोदी, (बिड़ोदी छोटी का एक भाग), जोगियों का बास, बुडा का बास (माळियों की ढ़ाणी) और रामसिंह पुरा बिड़ोदी बड़ी पंचायत में आते हैं। वर्तमान में गाँव की सरपंच मंजू देवी हैं, पंचायत में ०९ वार्ड सदस्य हैं जिन्हे जनता के मतदान द्वारा चुना जाता है।

 परिवहन 
बिड़ोदी लक्ष्मणगढ़ व नवलगढ से डामर सड़क से जुड़ा हुआ है। नवलगढ रेल्वे-स्टेशन नजदीकी रेल्वे स्टेशन है।दैनिक भास्कर - रेल बजट: शेखावाटी को सालासर एक्सप्रेस सहित 6 ट्रेनन्यूज दुनिया - ब्रॉडगेज प्रोजेक्ट धीमा, 20 करोड़ से चुकाई उधारी, अब चाहिए…) जो गाँव से २ किलोमीटर (१.९ मील) दूरी पर है जो कि जयपुर, दिल्ली सहित अन्य शहरों से अच्छे से जुड़ा हुआ है।

 धर्म 
सभी ग्रामीण हिन्दु धर्म के अनुयायी हैं। इस ग्राम में जाट, हरिजन, ब्राह्मण, खाती (जाँगीड़) व माली जाति के लोग रहते हैं। जाट जाति में भाखर (संशोधित : भास्कर), महण, पिलानियाँ व मील गोत्र हैं। हरिजन दो गोत्रों में विभाजित हैं - कांवलिया व देनवाल। ब्राह्मणों का एक मात्र घर है जिसकी चोटिया गोत्र है।

thumb|ग्राम चौपाल

 सन्दर्भ 

 बाहरी कड़ियाँ 
 बिड़ोदी छोटी का गूगल मानचित्र दृश्य
 सीकर में सरपंचों का विवरण
 राजस्थान की राज पंचायतें
 सीकर ज़िले का आधिकारिक जालस्थल

श्रेणी:सीकर ज़िले के गाँव
स्वीडिश अकादमी

300px|right|thumb|स्टॉकहोम स्थित स्वीडी अकादमी
स्वीडी अकादमी (स्वीडी भाषा में : Svenska Akademien) स्वीडेन की शाही अकादमियों में से एक प्रमुख अकादमी है। इसका स्थापना 1786 में राजा गुस्टाव तृतीय द्वारा की गई थी। इसका निर्माण फ्रांसीसी अकादमी की तर्ज पर किया गया है। इसका ध्येयवाक्य है - 'प्रतिभा और स्वाद' (स्वीडी भाषा में, "Snille och Smak")। अकादमी का उद्देश्य स्वीडी भाषा की शुद्धता, शक्ति तथा औदात्य को और अधिक सुदृढ करना है। इसकी प्राप्ति हेतु अकादमी दो शब्दकोश प्रकाशित करती है।

साहित्य में नोबेल पुरस्कार विजेता का चयन इस अकादमी की समिति द्वारा किया जाता है। इस कारण यह विश्व की सबसे प्रभावशाली साहित्यिक संस्था मानी जा सकती है। 

 बाहरी कड़ियाँ
स्वीडी अकादमी (आधिकारिक जालघर, स्वीडी भाषा में)
स्वीडी अकादमी – आधिकारिक जालघर (अंग्रेजी में)
SAOL on the web – Free
SAOB on the web – Free

श्रेणी:बोबेल पुरस्कार
श्रेणी:स्वीडेन
हकलाना

thumb|लुइस कैरल (ऐलिस इन वन्डरलैंड के प्रसिद्ध लेखक) और उनके अधिकतर भाई-बहन हकलाते थे
हकलाना (अंग्रेज़ी: stammering या stuttering, स्टैमरिन्ग या स्टटरिन्ग) मानव वाक-शक्ति में एक प्रकार की वाक बाधा होती है जिसमें बोलने वाले न चाह कर भी शब्दों की ध्वनियाँ दोहराता है, उन्हें खींचता है और कभी-कभी अटककर आवाज़ निकालने में असमर्थ हो जाता है। अक्सर देखा गया है कि हकलाने वाले बहुत बुद्धिमान होते हैं और हकलाने का बुद्धिमानी से कोई सम्बंध नहीं है। यह एक आम वाक बाधा है और अध्ययन से पाया गया है कि अमेरिका के १% लोग, यानि ३० लाख अमेरिकी, हकलाते हैं।Diseases and Disorders, pp. 499, Marshall Cavendish, 2007, ISBN 9780761477723, ... In the United States the prevalence of stuttering is about 1 percent of the general population, that is, around 3 million people ... अनुमान लगाया गया है कि अपने जीवनकाल में लगभग ५% लोग किसी-न-किसी आयु में हकलाते हैं।Mansson, H. (2000). "Childhood stuttering: Incidence and development". Journal of Fluency Disorders 25 (1): 47–57. doi:10.1016/S0094-730X(99)00023-6 लड़कों में यह स्थिति लड़कियों से दो से पाँच गुना ज़्यादा पाई जाती है।Kloth, S; Janssen, P; Kraaimaat, F; Brutten, G (1995). "Speech-motor and linguistic skills of young people who stutter prior to onset". Journal of Fluency Disorders 20 (20): 157–70. doi:10.1016/0094-730X(94)00022-L.

इन्हें भी देखें
 वाक बाधा

सन्दर्भ

श्रेणी:वाक बाधाएँ
मैजलन (अंतरिक्ष यान)

मैगलन अंतरिक्ष यान (Magellan spacecraft), एक 1035 किग्रा (2280 पौंड) वजन का रोबोटिक अंतरिक्ष यान था जिसे सिंथेटिक एपर्चर रडार का उपयोग करते हुए शुक्र की सतह के मानचित्रण और ग्रहीय गुरुत्वाकर्षण को मापने के लिए 4 मई 1989 को नासा द्वारा शुरू किया गया था। इसे वीनस राडार मैपर के रूप में भी जाना जाता है। 

Category:Missions to Venus
Category:NASA space probes
Category:Destroyed extraterrestrial probes
Category:1989 in spaceflight
Category:Space radars
पाकिस्तानी मानक समय

thumb|220px|पाकिस्तानी मानक समय यूटीसी+०५:०० है और भारतीय मानक समय से आधा घंटा पीछे पड़ता है

पाकिस्तानी मानक समय ( ; देवनागरीकृत : पाकिस्तान मे'यारी वक़्त  ) (अंग्रेजी: Pakistan Standard Time ; देवनागरीकृत :  पाकिस्तान स्टैण्डर्ड टाइम ), पाकिस्तान का समय मण्डल है। यह ग्रीनविच मानक समय से पाँच घण्टे आगे है, अर्थात् यूटीसी +05:00 में पड़ता है। यह भारतीय मानक समय से आधा घण्टा पीछे है। पाकिस्तान में कभी-कभी गर्मियों के मौसम में दिवालोक बचत समय (अंग्रेजी: Daylight Saving Time ; देवनागरीकृत : डेलाइट सेविङ्ग टाइम ) की प्रथा चलायी गयी है किन्तु सन् 2010 के बाद यह बन्द है।Gap analysis on Energy Efficiency institutional arrangements in Pakistan , Asif Masood, pp.44, 2010, UN ESCAP (Economic and Social Commission for Asia and the Pacific), United Nations, ... In 2002, Pakistan introduced Daylight Savings Time (DST) ... met with public controversy and resistance was discontinued the same year ... During the energy crisis of 2007-2008, the Government once again announced DST during summer season. It was implemented for almost two years before it was discontinued in 2010 because of the same public controversy and resistance ...

 इन्हें भी देखें
भारतीय मानक समय

 सन्दर्भ 

श्रेणी:समय मंडल
उत्तर प्रदेश के ज़िले

right|600px|thumb|उत्तर प्रदेश के ज़िले
उत्तर प्रदेश भारत का एक राज्य है।
और प्रशासनिक रूप से कई ज़िलों में बँटा हुआ है। इन जनपदों को 'विभाग' नामक भौगोलिक व प्रशासनिक समूहों में एकत्र किया गया है। वर्तमान काल में उत्तर प्रदेश 18 विभागों में बाँटा गया है जो आगे स्वयं 75 जनपदों में बँटे हैं।afiAll 75 districts of UP to have their own election portals , Lalmani Verma, The Indian Express, 01 Dec 2011

 विभाग और जिले 
 विभाग मुख्यालय  ज़िलेआगरा विभागआगरा आगरा
 फ़िरोज़ाबाद
 मैनपुरी
 मथुरा150px|centerअलीगढ़ विभागअलीगढ़ अलीगढ़
 एटा
 हाथरस
 कासगंज150px|centerप्रयागराज विभागप्रयागराज प्रयागराज
 फ़तेहपुर
 कौशाम्बी
 प्रतापगढ़150px|centerआज़मगढ़ विभागआज़मगढ़ आज़मगढ़
 बलिया
 मऊ150px|centerबरेली विभागबरेली बदायूँ
 बरेली
 पीलीभीत
 शाहजहाँपुर150px|centerबस्ती विभागबस्ती बस्ती
 संत कबीर नगर
 सिद्धार्थनगर150px|centerचित्रकूट विभागचित्रकूट बांदा
 चित्रकूट
 हमीरपुर
 महोबा150px|centerदेवीपाटन विभागगोंडा बहराइच
 बलरामपुर
 गोंडा
 श्रावस्ती150px|centerअयोध्या विभागअयोध्या अंबेडकर नगर
 अमेठी
 बाराबंकी
 अयोध्या
 सुल्तानपुर150px|centerगोरखपुर विभागगोरखपुर देवरिया
 गोरखपुर
 कुशीनगर
 महाराजगंज150px|centerझांसी विभागझांसी जालौन
 झांसी
 ललितपुर150px|centerकानपुर विभागकानपुर औरैया
 इटावा
 फ़र्रूख़ाबाद
 कन्नौज
 कानपुर देहात
 कानपुर नगर150px|centerलखनऊ विभागलखनऊ हरदोइ
 लखीमपुर खेरी
 लखनऊ
 रायबरेली
 सीतापुर
 उन्नाव150px|centerमेरठ विभागमेरठ बाग़पत
 बुलन्दशहर
 गौतम बुद्ध नगर
 ग़ाज़ियाबाद
 हापुड़
 मेरठ150px|centerमिर्ज़ापुर विभागमिर्ज़ापुर मिर्ज़ापुर
 भदोही
 सोनभद्र150px|centerमुरादाबाद विभागमुरादाबाद अमरोहा
 बिजनौर
 मुरादाबाद
 रामपुर
 सम्भल150px|centerसहारनपुर विभागसहारनपुर मुज़फ़्फ़रनगर
 शामली
 सहारनपुर150px|centerवाराणसी विभागवाराणसी चंदौली
 ग़ाज़ीपुर
 जौनपुर
 वाराणसी150px|center

 जालघर 
उत्तर प्रदेश के ज़िलों के आधिकारिक जालघर :

 आगरा 
 अलीगढ
 खैर
 प्रयागराज
 अम्बेडकरनगर
 औरैया] 
 आजमगढ
 बागपत
 बहराइच
 बलिया
 बलरामपुर
 बाँदा
 बाराबंकी
 बरेली
 बस्ती
 बिजनौर
 बदायूँ
 बुलंदशहर
 चंदौली
 चित्रकूट
 देवरिया
 एटा
 इटावा
 अयोध्या
 फ़र्रूख़ाबाद
 फतेहपुर
 फ़िरोजाबाद
 गौतमबुद्ध नगर
 गाजियाबाद
 ग़ाज़ीपुर
 गोंडा
 गोरखपुर
 हमीरपुर
 हरदोई
 हाथरस
 जलौन
 जौनपुर
 झाँसी
 ज्योतिबा फुले नगर
 कन्नौज
 कानपुर देहात
 कानपुर नगर
 कौशाम्बी
 कुशीनगर (पड़रौना)
 लखीमपुर-खिरी
 ललितपुर
 लखनऊ
 महाराजगंज
 महोबा
 मैनपुरी
 मथुरा
 मऊ
 मेरठ
 मिर्ज़ापुर
 मुरादाबाद
 मुजफ्फरनगर
 पीलीभीत
 प्रतापगढ
 रायबरेली
 रामपुर
 सहारनपुर
 संत कबीरनगर
 भदोही
 शाहजहाँपुर
 श्रावस्ती 
 सिद्धार्थनगर 
 सीतापुर 
 सोनभद्र 
 सुल्तानपुर 
 उन्नाव 
 वाराणसी

 इन्हें भी देखें
उत्तर प्रदेश के मुख्य जिला
लखनऊ
आजमगढ़
वाराणसी
गोरखपुर
प्रयागराज
गाज़ियाबाद
फैज़ाबाद

 सन्दर्भ 

श्रेणी:उत्तर प्रदेश
श्रेणी:उत्तर प्रदेश से सम्बन्धित सूचियाँ
श्रेणी:भारत के ज़िले
*
अमेठी ज़िला

अमेठी जनपद (Amethi district) भारत के उत्तर प्रदेश राज्य का एक जनपद है। जनपद का मुख्यालय गौरीगंज है।"Uttar Pradesh in Statistics," Kripa Shankar, APH Publishing, 1987, ISBN 9788170240716"Political Process in Uttar Pradesh: Identity, Economic Reforms, and Governance ," Sudha Pai (editor), Centre for Political Studies, Jawaharlal Nehru University, Pearson Education India, 2007, ISBN 9788131707975अमेठी के महाराजा राजर्षि रणंजय सिंह थे जिन्होने अपनी जनता के लिए कई विद्यालय और महाविद्यालय का निर्माण कराया था,यहीं अमेठी रेलवे स्टेशन स्थित है। स्वामी  श्री परमहंस एवं च्यवन मुनि की तपो भूमि है।

 इन्हें भी देखें 
 अमेठी
 गौरीगंज
 उत्तर प्रदेश के ज़िले

 सन्दर्भ 

श्रेणी:उत्तर प्रदेश के जिले
*
निरंकारी

निरंकारी सम्प्रदाय सिखों का एक सम्प्रदाय है। इस सम्प्रदाय का आरम्भ अविभाजित भारत के रावलपिण्डी में महाराजा रणजीत सिंह के समय में हुआ था।
प्रवर्तक-हरिदास जी 
केंद्र-डीडवाना

सन्दर्भ
श्रेणी:सम्प्रदाय
पश्चिमी विक्षोभ

thumb|230px|फ़रवरी २०१३ में पश्चिमोत्तरी भारतीय उपमहाद्वीप पर आने वाले एक पश्चिमी विक्षोभ की अंतरिक्ष से तस्वीर
thumb|230px|२३ नवम्बर २०१२ को उत्तर भारत के ऊपर एक पश्चिमी विक्षोभ
पश्चिमी विक्षोभ या वेस्टर्न डिस्टर्बन्स (Western Disturbance) भारतीय उपमहाद्वीप के उत्तरी इलाक़ों में सर्दियों के मौसम में आने वाले ऐसे तूफ़ान को कहते हैं जो वायुमंडल की ऊँची तहों में भूमध्य सागर, अन्ध महासागर और कुछ हद तक कैस्पियन सागर से नमी लाकर उसे अचानक वर्षा और बर्फ़ के रूप में उत्तर भारत, पाकिस्तान व नेपाल पर गिरा देता है।The Himalaya, aspects of change, J. S. Lall, A. D. Moddie, India International Centre, 1981, ... The onset of a western disturbance is heralded by dense thunder clouds accompanied by heavy rain or snow. The weather conditions during winter are generally influenced by the distribution pattern of pressure in Central and West Asia. In winter, due to the shifting of the pressure belts, the westerlies blow from 20°N to 50°N latitude and Northern India comes under the influence of the winds and cyclones rising from the Mediterranean Sea. In the wake of the disturbance comes cold air often accompanied by strong winds ...Irrigation water management: principles and practice, D. K. Majumdar, PHI Learning Pvt. Ltd., 2004, ISBN 978-81-203-1729-1, ... Rains during winter mont in north India are due to occurrence of low pressure system called western disturbances. This moves from the west to the east causing snow fall in the high ranges in the Himalayas and rains in sub-mountainous tracts and adjoining areas ... उत्तर भारत में रबी की फ़सल के लिये, विशेषकर गेंहू के लिये, यह तूफ़ान अति-आवश्यक होते हैं।Social Science (A Textbook in Geography Part II) Class X, FK Publications, ... These states are: Punjab, Haryana, Himachal Pradesh, Jammu & Kashmir, Uttarakhand and Uttar Pradesh. These states receive some rainfall (precipitation) during the rabi season, brought about by western disturbances, which originate in the Mediterranean region. These showers are very beneficial for rabi crops ...Proceedings, J.E. Parkinson, R. H. Whitehouse, Printed at the Mufid-i-'Am Press, 1927, ... In northern India rainfall occurs again during the year in connection with the Western Disturbances which are of great agricultural importance to north-west India as they occur chiefly during the Rabi ...

 मानसून से अंतर 
ध्यान दें कि उत्तर भारत में गर्मियों के मौसम (सावन) में आने वाले मानसून से पश्चिमी विक्षोभ का बिलकुल कोई सम्बन्ध नहीं होता। मानसून की बारिशों में गिरने वाला जल दक्षिण से हिन्द महासागर से आता है और इसका प्रवाह वायुमंडल की निचली तहों में होता है। मानसून की बारिश ख़रीफ़ की फ़सल के लिये ज़रूरी होती है, जिसमें चावल जैसे अन्न शामिल हैं।

 इन्हें भी देखें
रबी की फ़सल
मॉनसून

 सन्दर्भ 

श्रेणी:भारत की जलवायु
श्रेणी:तूफ़ान
श्रेणी:पवन
श्रेणी:वर्षण
तूफान

तूफान (transl. Storm) राकेश ओमप्रकाश मेहरा द्वारा निर्देशित और सहायक भूमिकाओं में मृणाल ठाकुर और परेश रावल के साथ एक राष्ट्रीय स्तर के मुक्केबाज के रूप में फरहान अख्तर द्वारा अभिनीत एक 2021 भारतीय हिंदी भाषा की स्पोर्ट्स ड्रामा फिल्म है। फिल्म का प्रीमियर 16 जुलाई 2021 को अमेज़न प्राइम वीडियो पर हुआ।

 कास्ट 

 फरहान अख्तर अजीज अली (तूफान) उर्फ अज्जू भाई के रूप में
 परेश रावल कोच नारायण "नाना" प्रभु के रूप में
 डॉ अनन्या प्रभु के रूप में मृणाल ठाकुर, अजीज की प्यारी
 सोनाली कुलकर्णी सुमति प्रभु के रूप में, नाना प्रभु की पत्नी
 राकेश ओमप्रकाश मेहरा आईबीएफ सचिव के रूप में
 जफर भाई के रूप में विजय राज (विशेष उपस्थिति)
 मुन्ना के रूप में हुसैन दलाल
 धर्मेश पाटिल के रूप में दर्शन कुमार (विशेष उपस्थिति)
 सुप्रिया पाठक बहन डिसूजा के रूप में
 मिलिंद पाठक इंस्पेक्टर शिंदे के रूप में
 मोहसिन के रूप में इमरान राशिद
 देवेन खोटे मर्चेंट सिरी के रूप में
 परवेज के रूप में अरहान चौधरी
 स्टेट चैंपियनशिप में कमेंटेटर 1 के रूप में जतिन सप्रू
 आरजे अनमोल स्टेट चैंपियनशिप में कमेंटेटर 2 के रूप में
 आकाशदीप साबिर मल्लिक के रूप में
 अज़ीज़ की बेटी मायरा अली उर्फ़ टुक-टुक के रूप में गौरी फुल्का
 साहिल पटेल डाकिया शंकर सयाजी ठाकुर के रूप में
 पृथ्वी सिंह के रूप में गगनप्रीत शर्मा
 बाला काका के रूप में मोहन अगाशे

 उत्पादन 
फिल्मांकन 26 अगस्त 2019 को डोंगरी में शुरू हुआ और मार्च 2020 में पूरा हुआ।

 रिहाई 
इससे पहले फिल्म की स्क्रीनिंग 2 अक्टूबर 2020 को होने की घोषणा की गई थी, जो गांधी जयंती के साथ हुई थी। हालाँकि, यह 18 सितंबर 2020 तक उन्नत हो गया, जो बाद में भारत में COVID-19 महामारी के कारण अनिश्चित काल के लिए विलंबित हो गया। 10 मार्च, 2021 को अमेज़ॅन प्राइम वीडियो ने घोषणा की कि फिल्म 21 मई को उनके मंच पर रिलीज़ होगी, लेकिन बाद में भारत को COVID-19 की दूसरी लहर का सामना करने के बाद स्थगित कर दिया गया था। अंत में फिल्म का प्रीमियर 16 जुलाई 2021 को अमेज़न प्राइम वीडियो पर हुआ।

 स्वागत 
फिल्म कंपेनियन की अनुपमा चोपड़ा ने लिखा, "तूफानToofan Movie Real Story July 17, 2021 भाग मिल्खा भाग के इमोशनल पंच की बराबरी नहीं कर सकता, लेकिन अख्तर का तप और ईमानदारी चमक रही है"।

 संदर्भ 

श्रेणी:भारतीय फ़िल्में
श्रेणी:हिन्दी फ़िल्में
श्रेणी:2021 की फ़िल्में
आँधी

thumb|आँधी के पास आने का एक दृश्य, टैक्सास, 1935 में ली गयी तस्वीर
आँधी मौसम से संबंधित धटना है जिसमें तेज़ हवाओं के के साथ धूल और गुबार उड़ कर दृश्यता को कम कर देते हैं। कभी कभी आँधी झंझावाती और चक्रवाती तूफानों के पहले हिस्से को भी कहा जाता है जिसमें वर्षा नहीं होती है। गर्मियों में चलने वाली आँधियाँ आमतौर पर तापमान के बढ़ने की वजह से हवा का दवाव कम होने के कारण आती हैं। इस हवा के दवाव को संतुलित करने के लिए ठंडी जगह से ज्यादा दवाव वाली हवा तेजी से गर्म जगह की तरफ बढ़ने लगती है, जो अपने साथ धूल भी लेकर आती है जो आगे जाकर आँधी का रूप ले लेती है।

संदर्भ

श्रेणी:मौसम
श्रेणी:मौसम विज्ञान
श्रेणी:मौसम संबंधित विपदायें
गुलिका पेषणी

thumb|बॉल मिल (गुलिका पेषणी)
thumb|left|बेंच-टॉप बॉल-मिल
thumb|right|प्रयोगशाला के लिए उपयुक्त बॉल मिल
गुलिका पेषणी या 'बॉल मिल' (ball mill) एक प्रकार का पेषक (grinder) है जो पदार्थों को अत्यन्त सूक्ष्म चूर्ण के रूप में बनाने के लिए उपयोग किया जाता है। इसका उपयोग सिरामिक, पेंट तथा खनिज ड्रेसिंग आदि के लिए होता है।

 बाहरी कड़ियाँ

श्रेणी:ग्राइंडिंग मिल
श्रेणी:खनन उपस्कर
सिन्टरण

300px|right|thumb|सिण्टरण से बनी एक चक्की
चूर्ण (पाउडर) से आरम्भ करके तथा दाब या ऊष्मा के द्वारा (किन्तु द्रवण ताप तक ले जाए बिना) कोई ठोस पदार्थ बनाना सिन्टरण (Sintering) कहलाता है। 

सिंटरण, परमाणवीय विसरण (diffusion) पर आधारित है। सभी पदार्थों में परम शून्य ताप से अधिक ताप पर विसरण होता है किन्तु अधिक ताप पर विसरण अधिक तेजी से होता है। इसी बात को ध्यान में रखते हुए सिन्टरण की अधिकांश प्रक्रियाओं में पाउडर को मोल्ड में रखकर उसे गलनांक से कुछ नीचे ताप तक गरम किया जाता है। उच्च ताप पर पाउडर कणों में स्थित परमाणु कणों की सीमा पार करके दूसरे कनों के साथ जा मिलते हैं और इस प्रकार एक ठोस वस्तु बन जाती है। चूंकि इस प्रक्रिया में गलनांक तक गरम करने की आवश्यकता नहीं होती, इसलिए सिन्टरिंग प्रक्रिया विशेष रूप से उन पदार्थों की स्वरूपण (shaping) के लिए बहुत उपयोगी है जिनका गलनांक अत्यन्त अधिक होता है (जैसे टंगस्टन, मॉलीब्डेनम और फेराइट)।

सन्दर्भ

इन्हें भी देखें
सिरैमिक इंजीनियरी

 बाहरी कड़ियाँ
Particle-Particle-Sintering – a 3D lattice kinetic Monte Carlo simulation
Sphere-Plate-Sintering – a 3D lattice kinetic Monte Carlo simulation
Thick Film Technologies- A Manufacturer of Ceramic Sintering Separator Sheets
Sintering in the Powder Metallurgy Process

श्रेणी:औद्योगिक प्रक्रियाएँ
श्रेणी:धातुकर्म
श्रेणी:प्लास्टिक उद्योग
श्रेणी:भूविज्ञान
द्रास

द्रास भारत के लद्दाख़ केन्द्रशासित प्रदेश के करगिल ज़िले में स्थित एक बस्ती है। ३,२३० मीटर (१०,९९० फ़ुट) पर बसा हुआ यह क़स्बा १६,००० से २१,००० फ़ुट के पहाड़ों से घिरा हुआ है। द्रास वादी ज़ोजिला दर्रे के चरणों में है और कश्मीर से लद्दाख़ जाने के लिये यहाँ से गुज़रना पड़ता है, जिस कारणवश इसे 'लद्दाख़ का द्वार' भी कहा जाता है।

इतिहास

जम्मू और कश्मीर की रियासत (1846-1947) में, द्रास लद्दाख वज़रात की कारगिल तहसील का हिस्सा था। 

1947-48 में पाकिस्तान द्वारा आक्रमण के दौरान, प्रबलित गिलगित स्काउट्स, पाकिस्तान चले गए, 10 मई 1948 को कारगिल क्षेत्र पर हमला किया। भारतीय सेना, जो अब तक कश्मीर की रक्षा के प्रभारी थी, ने सुदृढीकरण भेजा। हालांकि, वे समय पर द्रास नहीं पहुंच सके और 6 जून 1948 को द्रास गिलगित स्काउट्स द्वारा कब्जा कर लिया। कारगिल और स्कार्दू भी कम में कब्जा कर लिया। [६] नवंबर 1948 में, भारतीय सेना ने टैंक द्वारा समर्थित ऑपरेशन बाइसन को लॉन्च किया, और द्रास और कारगिल को कब्जा कर लिया। हालांकि, स्कर्दू पाकिस्तान के नियंत्रण में रहा। [,] 1949 की युद्धविराम रेखा द्रास से  उत्तर में 12 किमी दूर है।.

युद्ध विराम रेखा को 1972 के शिमला समझौते में नियंत्रण रेखा का नाम दिया गया था, जिसके द्वारा भारत और पाकिस्तान  लाइन का सम्मान करने के लिए सहमत हुए।

हालाँकि, 1999 के शुरुआती महीनों में, पाकिस्तानी सैनिकों ने मुजाहिदीन के रूप में मुखबिरी करते हुए, इस इलाके में घुसपैठ की और द्रास और राजमार्ग को देखने वाली चोटियों पर नियंत्रण कर लिया, विशेष रूप से टोलोलिंग में, द्रास से 4 किमी और द्रास से 8 किमी दूर टाइगर हिल। उन्होंने द्रास और राजमार्ग पर तोपखाने की आग का निर्देशन किया, जिससे कारगिल युद्ध हुआ। भारतीय सेना ने टोलिंग और टाइगर हिल चोटियों को जुलाई 1999 तक साफ कर दिया।

 दुनिया का दूसरा सबसे ठंडा बसेरा 
यह भारत के सबसे ठंडे शहरों में से है और सर्दियों में यहाँ तापमान −४५ °सेन्टिग्रेड तक गिर जाता है और −६० °सेन्टिग्रेड तक मापा गया है। कई स्रोतों के अनुसार साइबेरिया के बाद यह दुनिया का दूसरा सबसे सर्द मानवी बसेरा है।Sarina Singh, "India: Lonely Planet Guide", Lonely Planet, 2003, ISBN 1-74059-421-5.Rediscovery of Ladakh , H. N. Kaul, Indus Publishing, 1998, ISBN 81-7387-086-1, 9788173870866, ... With its altitude of 10000 ft. above the sea, Dras is considered to be the second coldest inhabited place in the world after Siberia where mercury sinks as low as -40°C during winter, though it has also recorded a low of -60°C ...Many people come, looking, looking , Galen A. Rowell, Ed Reading, Mountaineers, 1980, ISBN 0-916890-86-4, 9780916890865, ... the bleak village of Dras, reportedly the second coldest place in Asia with recorded temperatures of -80°F ...

 लोग 
लद्दाख़-करगिल क्षेत्र में होने के बावजूद द्रास के लोग अधिकतर हिन्द-आर्य जाति की दार्दी उपशाखा के हैं और शीना भाषा नाम की एक दार्दी भाषा बोलते हैं। मुस्लिम बहुसंख्यक हैं लेकिन कुछ बौद्ध धर्मी भी यहाँ रहते हैं।Page 4. Rambirpur (Drass) , Censusindia.gov.in, Accessed 2012-06-15

 इन्हें भी देखें 
 कारगिल ज़िला
 लद्दाख़

 सन्दर्भ 

श्रेणी:कारगिल ज़िला
श्रेणी:कारगिल ज़िले के नगर
श्रेणी:लद्दाख़ के नगर
श्रेणी:लद्दाख़ में हिल स्टेशन
काव्यमीमांसा

अंगूठाकार|राजशेखर संस्क्रत कवि थे। 
काव्यमीमांसा कविराज राजशेखर (८८०-९२० ई.) कृत काव्यशास्त्र संबंधी मानक ग्रंथ है। 'काव्यमीमांसा' का अभी तक केवल प्रथम अधिकरण 'कविरहस्य' ही प्राप्त है और इसके भी मात्र १८ अध्याय ही मिलते हैं। १९वाँ अध्याय 'भुवनकोश' अप्राप्त है। किंतु 'कविरहस्य' अधिकरण के प्रथम तीन अध्यायों से पता चलता है कि कृतिकार ने काव्यमीमांसा में १९ अधिकरणों का समायोजन किया था और प्रत्येक अधिकरण में विषयानुरूप कई-कई अध्याय थे।

उपलब्ध 'कविरहस्य' शीर्षक अधिकरण में मुख्यत: कवि शिक्षा संबंधी सामग्री है, यद्यपि लेखक ने "गुणवदलङकृतंच काव्यम" (अध्याय ६, पंक्ति २६) सूत्र के माध्यम से काव्य की परिभाषा भी प्रस्तुत की है तथापि इसका सविस्तार विवेचन नहीं किया है। हो सकता है, अगले अधिकरणों में कहीं उक्त विवेचन किया गया हो जो अब अप्राप्त हैं। 'कविरहस्य' अधिकरण के प्रथम अध्याय में राजशेखर ने काव्यशास्त्र के मूल स्रोत पर प्रकाश डालने के अतिरिक्त इसके अंतर्गत परिगणित होनेवाले विषयों की लंबी सूची भी दी है। दूसरे अध्याय में वैदिक वाङ्मय और उत्तरवदिक साहित्य के सन्दर्भ में काव्यशास्त्र का स्थान निश्चित करने के उपरांत, इसको सातवाँ वेदांग (वेदांग छह हैं) तथा १५वीं विद्या (विद्याएँ १४ हैं) कहा गया है। तीसरे अध्याय में ब्रह्मा एवं सरस्वती से काव्यपुरुष की उत्पत्ति, वाल्मीकि एवं व्यास से उसका संबंध, काव्यपुरुष का साहित्यविद्या से विवाह, पति पत्नी का भारत भर में भ्रमण और उनसे विभिन्न स्थानों पर वृत्तियों, प्रवृत्तियों तथा रीतियों का जन्म तथा अंत में काव्यपुरुष एवं साहित्यविद्या द्वारा कविमानस में स्थायी निवास का संकल्प वर्णित है। चौथे से नवें अध्याय तक पदवाक्यविवेक, काव्यपाककल्प, पाठप्रतिष्ठा, काव्यार्थयोनियाँ तथा अर्थव्याप्ति इत्यादि विषयों पर विचार किया गया है। १०वें अध्याय में कविचर्या तथा राजचर्या का सम्यक् उल्लेख है। ११वें से १८वें अध्याय तक शब्दहरण, काव्यहरण, कविसमय, भारत तथा संसार के भूगोल, घटनाओं, स्थानों एवं व्यक्तियों के वर्णन की प्राचीन पद्धतियों, कालगणना तथा ऋतुपरिवर्तनों का परिचय है।

काव्यमीमांसा में प्रत्यक्षकवि (समसामयिक कवि) के बारे में कहा है-
प्रत्यक्षकविकाव्यं च रूपं च कुलयोषितः।
गृहवैद्यस्य विद्या च कस्यैचिद्यदि रोचते ॥

किसी किसी प्रत्यक्ष कवि का काव्य, कुलवती स्त्री का रूप और घर के वैद्य की विद्या ही अच्छी लगती है। अर्थात् अधिकांश प्रत्यक्ष कवियों का काव्य, कुलवती स्त्रियों का रूप और घर के वैद्यों की विद्या रुचिकर नहीं लगती।

इन्हें भी देखें
राजशेखर
कविसमय

 बाहरी कड़ियाँ
काव्यमीमांसा (संस्कृत विकिस्रोत)

श्रेणी:संस्कृत साहित्य
श्रेणी:काव्यशास्त्र
श्रेणी:संस्कृत ग्रन्थ
बाजीप्रभु देशपाण्डे

right|thumb|300px|पन्हाला दुर्ग में बाजीप्रभु की प्रतिमा
बाजीप्रभु देशपाण्डे (1615-1660) एक नामी वीर थे। मराठों के इतिहास में उनका महत्वपूर्ण स्थान है। इनका जन्म मराठी कायस्थ परिवार मे हुआ था तथा ये एक वीर '''मराठा' योद्धा थे। इनकी वीरता से प्रभावित होकर शिवाजी महाराज ने इन्हे अपनी सेना में अहम स्थान दिया था। इन्होने मुगल सेना से युद्ध करते वक्त अपनी विरता का परिचय देते हुए मुगल सेना के एक सौ से भी अधिक खूँखार सैनिको से अकेले युद्ध किया तथा सभी को मौत के घाट सुला दिया तथा जीत हासिल की। इनकी वीरता और कौशल का अन्दाजा सिर्फ इस बात से लगया जा सकता है की कोई भी अकेला सैनिक इनसे युद्ध करने का साहस नही करता था।

 परिचय 
बाजी के पिताजी, हिरडस, मावल के देश कुलकर्णी थे। बाजी की वीरता को देखकर ही छत्रपति शिवाजी महाराज  ने उनको अपनी युद्धसेना में उच्चपद पर रखा। ई.स. १६४८ से १६४९ तक उन्होंने शिवाजी महाराज  के साथ रहकर पुरन्दर, कोण्ढाणा और राजापुर के किले जीतने में भरसक मदद की। बाजी प्रभु ने रोहिडा किले को मजबूत किया और आसपास के किलों को भी सुदृढ़ किया। इससे वीर बाजी को मावलों का जबरदस्त कार्यकर्ता समझा जाने लगा। इस प्रान्त में उसका प्रभुत्व हो गया और लोग उसका सम्मान करने लगे। ई. सन् १६५५ में जावली के मोर्चे में और इसके बाद डेढ़ दो वर्षों में मावला के किले को जीतने में तथा किलों की मरम्मत करने में बाजी ने खूब परिश्रम किया। ई. सन् १६५९ के नवम्बर की दस तारीख को अफ़जल खाँ की मृत्यु होने के बाद पार नामक वन में आदिलशाही छावनी का नाश भी बाजी ने बड़े कौशल से किया और स्वराज्य का विस्तार करने में शिवाजी महाराज  की सहायता की। ई. सन् १६६० में मोगल, आदिलशाह और सिद्दीकी इत्यादि ने शिवाजी महाराज  को चारों तरफ से घेरने का प्रयत्न किया। पन्हाला किला से निकलना शिवाजी महाराज  के लिए अत्यन्त कठिन हो गया। इस समय बाजीप्रभु ने उनकी सहायता की। शिवाजी महाराज  को आधी सेना देकर स्वयं बाजी घोड की घाटी के दरवाजे में डँटे रहे। तीन चार घण्टों तक घनघोर युद्ध हुआ। बाजी प्रभु ने बड़ी वीरता दिखाई। उसका बड़ा भाई फुलाजी इस युद्ध में मारा गया। बहुत सी सेना भी मारी गई। घायल होकर भी बाजी अपनी सेना को प्रोत्साहित करता रहा। जब शिवाजी महाराज  विशाळगढ पहुँचे तो उन्होंने तोप की आवाज से बाजी प्रभु को गढ़ में अपने सकुशल प्रवेश की सूचना दी। तोप की आवाज सुनकर स्वामी के कर्तव्य को पूरा करने के साथ १३ जुलाई १६६० ई. को इस महान वीर ने मृत्यु की गोद में सदा के लिए शरण ली।

इन्हें भी देखें
पन्हाला दुर्ग

 बाहरी कड़ियाँ
स्वतंत्रता के लिए वीरोचित त्याग (चन्दामामा)
 A history of the Maratha people p.168-171
 Read about Bajiprabhu deshpande
 HinduJagruti.org
 Full text of "Ethnographical notes on Chandraseniya Kayastha Prabhu"

श्रेणी:मराठा साम्राज्य
रोहिना मिर्जापुर

रोहिना मिर्जापुर गाँव भारत देश में उत्तर प्रदेश प्रान्त में स्थित एटा जिले की जलेसर तहसील के ब्लाक अवागढ़ का महत्वपूर्ण गाँव है। यह गाँव 12 गाँव की ग्राम पंचायत का केन्द्र हैँ। इस पंचायत के अंर्तगत आने बाले गाँव टोढरपुर, नगला खड़ी, आनंदपुर, कुबेरपुर, मिर्जापुर, रोहिना, नगला जमुनियाँ, नगला अतिया, जगतपुर, भरखना, नगला काना, और लिक्षपुरा हैँ।
यहां के ग्राम पंचायत प्रधान वर्तमान में श्रीमती हेमलता सिंह पत्नी श्री लाखन सिंह राणा ग्राम मिर्जापुर है यह बहुत ही लोकप्रिय ग्राम पंचायत प्रधान है

यातायात
यहाँ बस और रेलमार्ग द्वारा पहुचा जा सकता हैँ।

बस द्वारा
दिल्ली आनंद विहार बस अड्डा से 200 किलोमीटर एटा बस अड्डा पर उतर कर 23 किलोमीटर आगे आगरा रोड पर अवागढ़ की बस पकड़ कर अवागढ़ पहुचते हैँ। फिर यहाँ से ताँगा, जुगाड़ (एक प्रकार का लोकल वाहन) पकड़ कर रोहिना मिर्जापुर पहुचाँ जा सकता हैँ।

रेलमार्ग द्वारा
दिल्ली कलकत्ता रेलमार्ग पर दिल्ली से 208 किलोमीटर आगे टूण्डला जंक्शन पर उतरना हैँ। फिर यहाँ से एटा रोड पर अवागढ़ बाली बस से अवागढ़ पहुचकर फिर उपरोक्त तरीके से पहुँचा जा सकता हैँ।

 ग्राम पंचायत प्रधान की सूची
 मुन्नी देवी बघेल पत्नी श्री रमेशचंद्र बघेल 1995-2000
 सुमन यादव पत्नी श्री अशोक यादव 2000-2005
 प्रेमा देवी पत्नी श्री शमशेर सिंह नेताजी 2005-2010
 सुमन यादव पत्नी श्री अशोक यादव 2010-2015
 हेमलता सिंह पत्नी श्री लाखन सिंह राणा 2015-2021
 श्रीमती बिरमादेवी पत्नी श्री बाबूलाल (प्रधानाचार्य सेवानिवृत्त) 2021- वर्तमान

 जातीय समुदाय
ग्राम पंचायत में विभिन्न जातियों के लोग रहते हैं हिंदू मुस्लिम है खासकर हिंदुओं की जातियों में ब्राह्मण, ठाकुर, नाई, जाटव, कुम्हार, बघेल धनगर, यादव, दिवाकर, जोशी, अगरिया, अहेरिया, लोधी राजपूत आदि।

 सन्दर्भ 

बाहरी कड़ियाँ
 अधिकारीक जालस्थल

श्रेणी:उत्तर प्रदेश के गाँव
श्रेणी:एटा ज़िले के गाँव
गंगाबल झील

गंगाबल झील (Gangabal Lake) या गंगबल झील () भारत के जम्मू व कश्मीर राज्य के गान्दरबल ज़िले में हरमुख पर्वत के चरणों में स्थित एक स्वच्छ पर्वतीय झील है।Trekking Kashmir , gaffarakashmir.com, Accessed 2012-04-19 भौगोलिक दृष्टि से यह एक टार्न झील या गिरिताल की श्रेणी में आती है।माजिद हुसैन, भारत का भूगोल , अभिगमन तिथि 21-07-2014

 हिन्दू मान्यता 
हिन्दू मान्यता में यह हरिद्वार जितनी पवित्र है और लोग यहाँ धार्मिक पूजा करने व अपने मृत परिजनों की अस्थियाँ विसर्जित करने आते हैं। हर वर्ष यहाँ पारम्परिक तीन-दिवसीय धर्मयात्रा चलती है।Gangabal yatra to commence after 100 years , zeenews.india, zeenews.india, Accessed 2012-05-20

 विवरण 
ढाई कि॰मी॰ लम्बी और एक कि॰मी॰ चौड़ी इस झील में पानी पास की पिघलती हिमानियों के झरनों से आता है। झील से बाहर पानी एक धारा में पास की छोटी-सी नन्दकोल झील में जाता है और वहाँ से वंगथ नामक झरने में निकलता है जो आगे जाकर सिन्द नदी (सिन्धु नदी से अलग) में विलय हो जाता है। गंगाबल झील में ट्राउट समेत कई मछलियों की प्रजातियाँ मिलती हैं।Harmukh Gangabal , kashmirfirst.com, Accessed 2012-05-22Indus projects , nih.ernet.net, Accessed 2012-05-22

 पहुँचने के मार्ग 
यहाँ पहुँचने के लिये श्रीनगर से 45 कि॰मी॰ गान्दरबल से आगे नारानाग बस्ती तक का सड़क का सफ़र और फिर 15 कि॰मी॰ की पैदल चढ़ाई है जो घोड़े पर भी तय की जा सकती है। यहाँ आसपास के मर्ग (घास के मैदान) में चरवाहे अक्सर अपनी भेड़-बकरियाँ लेकर आते हैं।Jammu and Kashmir update , jammuandkashmirupdate.com, Accessed 2012-04-19 यहाँ पहुँचने का दूसरा रास्ता सोनमर्ग से विशनसर झील से होते हुए 4,100 मीटर ऊँचे निचनई दर्रे को पार करके आता है।Track to Gangabal , pttindia.com, Accessed 2012-05-22 बांडीपूर की आरीन बस्ती से भी यहाँ पैदल-मार्ग आता है।Tracks of Kashmir , kashmirmount.org, Accessed 2012-05-22

 इन्हें भी देखें
हरमुख
सिन्द नदी
टार्न झीलें

 चित्र वीथिका 

 सन्दर्भ 

श्रेणी:हिन्दू तीर्थ स्थल
श्रेणी:जम्मू और कश्मीर की झीलें
श्रेणी:भारत की झीलें
श्रेणी:गान्दरबल ज़िला
कठगूलर

कठगूलर' (वानस्पतिक नाम:Ficus hispida) एक छोटा सा वृक्ष है जिस पर गूलर जैसे फल लगते हैं। यह एशिया के विभिन्न भागों में तथा दक्षिण-पूर्व एशिय और आस्ट्रेलिया तक में पाया जाता है। thumb|कठगूलर का फल कठगूलर, मधुमेह के रोगियों के लिए बहुत लाभकारी है।
Charak chikitsa sthan kust chikitsa shloka 161,kathgular ka ras gur ke sath mridu virechan dene se switr ki vishesh chikitsa hoti hai

चित्रदीर्घा

 सन्दर्भ 

श्रेणी:भारतीय वृक्ष
त्रिलोकी नाथ मदन

thumb|Prof T.N. Madan in 2014

त्रिलोकी नाथ मदन (1933) कश्मीर के विख्यात विद्वान हैं। वह समाज शास्त्री मानवविज्ञानी हैं। इनका Ph.D. आस्टेलिया से है। यह कई वर्ष दिल्ली विश्वविद्यालय में प्रोफेसर थे।

इनका सबसे विख्यात ग्रन्थ Family and Kinship among the Pandits of Rural Kashmir (1966, 1989) है।

श्रेणी:जीवित लोग
श्रेणी:1933 में जन्मे लोग

श्रेणी:कश्मीर के लोग
श्रेणी:श्रीनगर के लोग
श्रेणी:लेखक
सुलैमान

सुलैमान (९६१-९२२ ई. पू.) इब्राहीमी धर्मों के अनुसार यहूदियों के राजा दाउद और बेथसाबे का पुत्र। उन्हें एक नबी तथा इस्लाम में एक पैगम्बर भी माना जाता है। बाइबल और कुरान के कथा के अनुसार अपनी माता, थाजक सादोक तथा नबी नायन के सम्मिलित प्रयास से सुलैमान अपने अग्रज अदोन्या का अधिकार अस्वीकार कराने में समर्थ हुए और वह स्वयं राजा बन गए। हिब्रू बाइबल ने उन्हें यरूशलेम में पहले मंदिर के निर्माता के रूप में पहचाना, अपने शासनकाल के चौथे वर्ष में, उनके और उनके पिता के पास अकूत संपत्ति का उपयोग करके। उसने मंदिर को इस्राएल के परमेश्वर, यहोवा को समर्पित किया।

परिचय
बाइबिल में दिए गए कहानी के अनुसार सुलैमान ने यरुशलम का विश्वविख्यात मंदिर तथा बहुत से महल और दुर्ग बनवाए। अपने अंतरराष्ट्रीय संबंधों को सदृढ़ बना लेने के उद्देश्य से उन्होंने फराऊन की पुत्री के अतिरिक्त और बहुत सी विदेशी राजकुमारियों के साथ विवाह किया। उन्होंने यरुशलेम के मंदिर को देश के धार्मिक जीवन का केंद्र बनाया और अनेक अन्य बातों में भी केंद्रीकरण को बढ़ावा दिया।

अपने निर्माण कार्यों के कारण उन्होंने प्रजा पर करों का अनुचित भार डाल दिया था जिससे उनकी मृत्यु के बाद विद्रोह हुआ और उनके राज्य के दो टुकड़े हो गए- 
(१) उत्तर में इसराएल अथवा समारिया जो जेरोबोआम के शासन में आ गया और जिसमें दस वंश सम्मिलित हुए, 
(२) दक्षिण में यहूदा अथवा यरुसलेम, जिसमें दो वंश सम्मिलित थे और जो रोवोआप के शासन में आ गया।

परवर्ती पीड़ितों ने सुलैमान को आदर्श के रूप में देखकर उनको यहूदियों का सबसे प्रतापी राजा मान लिया है किंतु वास्तविकता यह है कि अत्यधिक केंद्रीकरण तथा करभार के कारण उनका राज्यकाल विफलता में समाप्त हुआ। उनके द्वारा निर्मित भवन उनकी ख्याति के एक मात्र आधार थे। वह अपनी बुद्धिमानी के लिए प्रसिद्ध हुए और इस कारण नीति, उपदेशक, श्रेष्ठ गीत, जैसे बाइबिल के अनेक परवर्ती प्रामाणिक ग्रंथों का श्रेय उनको दिया जाता था। कुछ अन्य प्रामाणिक ग्रंथ भी उनके नाम भी प्रचलित हैं।

इन्हें भी देखें
टेम्पल माउंट
हिब्रू बाइबल
इस्लाम के पैग़म्बर
इब्राहीमी धर्म

सन्दर्भ

बाहरी कड़ियाँ
 
 
Prophets in Islam

श्रेणी:यहूदी धर्म
श्रेणी:इस्लाम
श्रेणी:ईसाई धर्म
श्रेणी:इस्लाम के पैग़म्बर
कश्यप बन्धु

thumb|Kashyap Bandhu
कश्यप बन्धु (1899-1985) कश्मीर के समाज सुधारक थे।

कश्यप बंधु लाहौर में आर्य राजपत्र के संपादक बने. लाहौर में रहते हुए, वह कश्मीरी श्रम की दयनीय हालत जो माइग्रेट करने के सर्दियों के महीनों के दौरान इस्तेमाल करने के लिए अपनी आजीविका कमाने देखा. वह उन्हें संगठित और कश्मीरी मजदूर बोर्ड शुरू कर दिया जिसमें से वह सचिव बने. वह क्रांतिकारियों के साथ संपर्क में आया था और भगत सिंह के पार्टी में शामिल हो गए।

श्रेणी:कश्मीर के लोग